Vervalste goedere by PE-hawe gevindNgqura-hawe (Foto: Source (WP:NFCC#4) via Wikimedia Commons) Polisiebeamptes by die Ngqura-hawe het Maandag beslag gelê op vervalste parfuum, bordspeletjies en ongeregistreerde kiemdoders van ŉ winkel in William Moffettstraat in Gqeberha (Port Elizabeth). Kol. Priscilla Naidu, woordvoerder van die polisie, sê polisiebeamptes, beamptes van die SAID, departement van landbou en patentregprokureurs het omstreeks 12:00 die winkel deursoek en beslag gelê op 809 bottels parfuum met verskillende handelsmerke; 83 bordspeletjies; en verskeie handelsmerke van ongeregistreerde kiemdoders. Die totale waarde van die gekonfiskeerde items beloop byna R1,4 miljoen. “ŉ 25-jarige man is ŉ boete van R5 000 opgelê en die goedere is aan die geregistreerde patentregprokureurs oorhandig vir berging by ŉ gelisensieerde pakhuis,” het Naidu bygevoeg.